মোজাফফর হোসেন (বগুড়ার রাজনীতিবিদ)

মোজাফফর হোসেন একজন বাংলাদেশী রাজনীতিবিদ। তিনি বগুড়া থেকে সংসদ সদস্য নির্বাচিত হয়েছিলেন। তিনি বাংলাদেশ সরকারের কৃষি ও বন প্রতিমন্ত্রী ছিলেন।

 প্রাথমিক জীবন 
মোজাফফর হোসেন বগুড়া জেলার শিবগঞ্জ উপজেলা আলিয়ারহাট গ্রামে ১৯৪৩ সালে এক সম্ভ্রান্ত মুসলিম পরিবারে জন্মগ্রহণ করেন। তার পিতা হাজী রহমতউল্লাহ মাতা সালেহা বেগম। পাঁচ পুত্র সন্তানের মধ্যে তিনি ছিলেন তৃতীয়।

 রাজনৈতিক জীবন 
ছাত্রজীবনে ১৯৫৭ সালে ছাত্র রাজনীতিতে যুক্ত হন। জেলা ছাত্রলীগের প্রচার সম্পাদক ও তৎপরবর্তীতে তিনি সাংগঠনিক সম্পাদকের দায়িত্ব পালন করেন। একই সঙ্গে তিনি সরকারি আজিজুল হক কলেজ শাখার ছাত্রলীগের প্রচার সম্পাদক নির্বাচিত হন। বঙ্গবন্ধুর ৬৬‘ ছয় দফা আন্দোলনে সক্রিয় অংশগ্রহণ করেন। ১৯৬৫ সালে পাক-ভারত যুদ্ধে অংশ নিতে বগুড়া মহকুমা প্রশাসকের অধীনে রাইফেল ক্লাবের উদ্যোগে তিন মাসের (এ আর পি) গেরিলা প্রশিক্ষণ গ্রহন করেন এবং কাউন্সিল সেক্টর ওয়ার্ডনের দায়িত্ব পালন করেন। {{thumb|Issued by Government of East Pakistan. Office of the Controller, Civil Defence, Bogra. }}১৯৬৬ সালে ১৯৬৮ সালে ছাত্রজীবনে আওয়ামীলীগ নেতা আব্দুর রাজ্জাক ও তোফায়েল আহমেদের সুপারিশে পাটকলের ক্যাশিয়ার হিসেবে চাকরি পান। 

তিনি ১৯৭০-এর প্রাদেশিক পরিষদ নির্বাচনে আওয়ামী দলীয় মনোনয়ন পান। নির্বাচনে তৎকালীন পূর্ব পাকিস্তানের স্বাস্থ্যমন্ত্রী মুসলিম লীগ নেতা ফজলুল বারীকে পরাজিত করেন। তিনি ১৩,৭২০ ভোট পেয়েছিলেন।

২২শে নভেম্বর ১৯৭২ সালে যুবলীগ গঠিত হলে মোজাফফর হোসেন কেন্দ্রীয় যুবলীগের প্রতিষ্ঠাতা সদস্য হন এবং বগুড়া জেলা যুবলীগের প্রতিষ্ঠাতা সভাপতির দায়িত্ব পালন করেন।

১৯৭৩ সালের প্রথম জাতীয় সংসদ নির্বাচনে তিনি তৎকালীন বগুড়া-৪ বর্তমানে ৩৭ বগুড়-২ শিবগঞ্জ নির্বাচনী আসন থেকে নৌকা প্রতীক নিয়ে নির্বাচন করেন এবং নির্বাচিত হন। ৭৫ পরবর্তী সামরিক সরকার তাকে মিথ্যা মামলায় গ্রেফতার করে এবং ১৮ মাসাধিক কাল কারাগারে আটক থাকেন। কারাগার থেকে মুক্তি লাভের পর তিনি বগুড়া জেলা আওয়ামী লীগের সাংগঠনিক সম্পাদক, সাধারণ সম্পাদক মনোনীত হন। ১৯৭৯ সালে মিজানুর রহমান চৌধুরীর নেতৃত্বে মিজান আওয়ামীলীগ দল থেকে "মই" মার্কা নিয়ে প্রতিদ্বন্দ্বিতা করেন এবং হেড়ে যান। পরবর্তীকালে মিজান আওয়ামীলীগের জেলা সভাপতি হিসেবে দায়িত্ব পালন করেন।

১৯৮৬ সালের তৃতীয় জাতীয় সংসদ নির্বাচনে তৃতীয় বারের মত বগুড়া-২ আসন থেকে সতন্ত্র প্রার্থী হিসেবে তালা প্রতীক নিয়ে ৬৫,৫২১ ভোট পেয়ে নির্বাচিত হন। সতন্ত্র বিজয়ী হবার পর তদানীন্তন প্রধানমন্ত্রী মিজানুর রহমান চৌধুরী চাপে এরশাদ সরকারের মন্ত্রীসভায় কৃষি ও বন প্রতিমন্ত্রীর দায়িত্ব গ্রহণ করেন।প্রতিমন্ত্রী হিসেবে ৭/৮ মাস দায়িত্ব পালন করেন। আদর্শিকভাবে আওয়ামী লীগের রাজনীতি করার কারণে সারা জীবনের অভ্যাসগত জয় বাংলা স্লোগান জাতীয় পার্টির মন্ত্রী থাকা অবস্থাতে বিভিন্ন জনসভায় দিয়েছিলেন। পাশাপাশি তার সরকারি বাসভবনে বঙ্গবন্ধুর ছবি টাঙ্গানো নিয়ে তৎকালীন প্রিন্ট মিডিয়ায় সমালোচনার মুখে পড়েন। তিনি তার জীবনীতে উল্লেখ করেছেন তৎকালীন ফার্স্ট লেডি রওশন এরশাদের সঙ্গে বন মন্ত্রণালয়ের কিছু দাপ্তরিক অনৈতিক কাজে দ্বন্দ্ব লাগার কারণে তিনি মন্ত্রীত্ব হারান।

১৯৮৮ সালের নির্বাচনে তিনি স্বতন্ত্র প্রার্থী হিসেবে প্রতিদ্বন্দ্বিতা করেন এবং হেরে যান। ১৯৯১ সালের নির্বাচনে তিনি জাতীয় পার্টির মনোনীত প্রার্থী হিসেবে প্রতিদ্বন্দ্বিতা করেন এবং হেরে যান। তিনি সর্বমোট ৬টি জাতীয় সংসদ নির্বাচনে প্রতিদ্বন্দ্বিতা করেন তার মধ্যে পাকিস্তান আমলে ১টি।

২০০১ সালে আগস্টে মোজাফফর হোসেন ও ফজলে রাব্বী মিয়াসহ তৎকালীন মিজান-মঞ্জু জাতীয় পার্টির একাংশ মিজানুর রহমান চৌধুরীর নেতৃত্বে আওয়ামী লীগে যোগদান করেন। ২০০৮ সালে জাতীয় সংসদ নির্বাচনে দলীয় মনোনয়ন পেতে মনোনয়ন জমা দিয়ে পরে প্রত্যাহার করেন।

২০১৮ সালের ১০ই জুন তার মৃত্যুর পর, ৯ই সেপ্টেম্বর ২০১৮ দশম জাতীয় সংসদ অধিবেশনে। শোক প্রস্তাবে মোজাফফর হোসেনকে একজন সৎ, নির্লোভ ও নিবেদিত সমাজ সেবক হিসেবে পরিচিতি দেয়া হয় এবং শোক প্রস্তাবে তার বিভিন্ন কর্মকাণ্ডও তুলে ধরা হয়। তার মধ্যে উল্লেখযোগ্য শিবগঞ্জ সরকারি মোজাফফর হোসেন ডিগ্রী কলেজ, মহাস্থান মাহিসাওয়ার ডিগ্রী কলেজ ও শিবগঞ্জ পাইলট বালিকা উচ্চ বিদ্যালয়, শিবগঞ্জ সদর হাসপাতাল অন্যতম। এছাড়াও প্রথম বিদ্যুৎ সঞ্চালন, টেলিফোন এক্সচেঞ্জ, ডাকঘর, ব্যাংক বীমা সহ অসংখ্য শিক্ষা প্রিতাষ্ঠান ও দাতব্য প্রতিষ্ঠান প্রতিষ্ঠা করেন। আরো অবদান রাখেন যেমন- 
বিভাগীয় বন বিভাগের কার্যালয় বগুড়া শহরের কৈগারী স্থাপন, বগুড়া সেনাকুঞ্জে বীথিকা পার্ক স্থাপন, শেরপুর কোর্ট ভবন সহ বগুড়া শহরের বুক চিড়ে মাটি ডালি থেকে বনানী রাস্তা প্রশস্ত করন এবং বগুড়ায় একটি বিমান বন্দর নির্মাণের উদ্যোগ নেন। বগুড়া নট্রামস, বিয়াম ল্যাবরেটরি স্কুল এবং ঠেঙ্গামারা এনজিওর জন্য আর্থিক সহায়তা প্রদান করেন। 

মোজাফফর হোসেন ২০০১ সালে আওয়ামীলীগে যোগদানের পর জেলা ও উপজেলা আওয়ামী লীগের উপদেষ্টামন্ডলীর অন্যতম সদস্য ছিলেন।

 মুক্তিযুদ্ধে অবদান 

মহান স্বাধীনতা যুদ্ধে তিনি ৭নং সেক্টরের অধীনে ভারতের ত্রিমোহনী তিওর এলাকায় সাব-সেক্টর কমান্ডার হিসেবে মুক্তিযোদ্ধা প্রশিক্ষণ শিবির (ইয়ুথ রিসিপশন ক্যাম্প) পরিচালনা করেন। তার প্রশিক্ষণ ক্যাম্প থেকে ১৩০০ মুক্তিযোদ্ধা ট্রেনিংপ্রাপ্ত হন। এছাড়াও তিনি ভারতে শরণার্থী ক্যাম্প ইনচার্জ হিসেবে দায়িত্ব পালন করেন। 
সূত্র ১৯৭০ সালের এমপিএ/এমএনএ দের তদানীন্তন যুব অভ্যর্থনা শিবিরের দায়িত্ব বণ্টনের তালিকা। মোজাফ্ফর হোসেন এমপিএ ২০৫ নম্বর ক্রমিকে দেখুন।  https://songramernotebook.com/archives/507465

মৃত্যু
মোজাফফর হোসেন ১০ জুন ২০১৮ সালে ঢাকার রাশমনো হাসপাতালে চিকিৎসাধীন অবস্থায় মৃত্যুবরণ করেন। মৃত্যুকালে তার বয়স হয় ৭৫ বছর।

 তথ্যসূত্র 

বিষয়শ্রেণী:১৯৪৩-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:প্রথম জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:বগুড়া জেলার রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:সরকারি আজিজুল হক কলেজের প্রাক্তন শিক্ষার্থী